
REFERAT

Privind atribuirea directa prin contract de concesiune către SC ADMINISTRAREA DOMENIULUI PUBLIC SA a terenului din zona Piaţa 700  în vederea amenajării unei parcări subterane

Prin Hotărârea Consiliului Local nr. 161/28.04.2009 a fost aprobată atribuirea directa, prin contract de concesiune, către S.C. Administrarea Domeniului Public S.A. Timişoara, pe o perioada de 49 de ani, a unui teren din zona Piaţa 700,  în vederea realizării unei parcări subterane.

Astfel în baza HCL nr. 161/2009 Municipiul Timişoara a încheiat cu SC Administrarea Domeniului Public SA contractul de concesiune nr. 1/20.11.2009.

Redevenţa pentru locaţia concesionată în vederea amenajării unei parcări subterane în zona Piaţa 700 a fost aprobată prin HCL nr. 373/27.10.2009.
Prin adresa înregistrată la Primăria Municipiului Timişoara cu nr. DP2010-004367/05.05.2010  S.C. Administrarea Domeniului Public S.A. a revenit cu solicitare de concesionare a unei fâşii de teren, în suprafaţă de  800 mp, situat în Piaţa 700, pe o perioadă de 49 ani, pentru reîntregirea terenului atribuit prin HCL nr. 161/2009.
Terenul în cauză este în proprietatea Municipiului Timişoara, fiind identificat prin CF nr. 404758 Timişoara cu nr. topo 1072/2/1 în suprafaţă de 3191 mp, cu observaţia că terenul este traversat de o conductă termică.

În data de 29.04.2010, prin adresa cu nr. 4631, SC Compania Locală de Termoficare COLTERM SA a avizat favorabil lucrările de construcţii ce se vor executa pe terenul propus spre concesionare doar dacă aceste lucrări nu vor afecta în niciun fel traseul reţelei termice primare existente. De asemenea, trebuie respectate normativele de proiectare a reţelelor de apă fierbinte în ceea ce priveşte distanţele minime şi măsurile de protecţie ale reţelei de apă fierbinte faţă de obiectivele care se vor construi.
Prin atribuirea acestei suprafeţe de teren din Piaţa 700 s-ar mări numărul locurilor de parcare cu aproximativ 15-20 locuri şi de asemenea s-ar realiza încă o cale de acces.
În Municipiul Timişoara s-a constatat o tot mai mare nevoie a creării de locuri de parcare, datorită numărului mare de autovehicule din municipiu sau aflate în tranzit, şi ca urmare a numeroaselor sesizări din partea cetăţenilor, care datorita lipsei locurilor de parcare ajung să parcheze pe locuri interzise, spaţii verzi, trotuare, încurcând astfel şi traficul pietonal.
În conformitate cu prevederile art. 8 alin.(1) din Legea nr. 213/1998 privind proprietatea publica si regimul juridic al acesteia coroborat art. 59 din OUG nr. 54/2006 privind regimul contractelor de concesiune de bunuri proprietate publica propunem trecerea parcelelor de teren proprietate privată a Municipiului Timişoara în domeniul public al acestuia. 
Luând în considerare toate cele mai sus menţionate, 
          PROPUNEM

  -     Trecerea din proprietatea privată a Municipiului Timişoara în proprietatea publica a acestuia a terenului din Piaţa 700 identificat prin CF nr. 404758 Timişoara cu nr. topo 1072/2/1 în suprafaţa de 3191 mp; 

-       Atribuirea directă, prin contract de concesiune, către S.C. Administrarea Domeniului Public S.A. Timişoara, pe o perioadă de 49 de ani, a unei suprafeţe de 800 mp din zona Piaţa 700 din terenul înscris în CF nr. 404758 cu nr. topo 1072/2/1 în suprafaţa totală de 3191 mp, în vederea realizării unei parcări subterane. Dezmembrarea terenului va fi efectuată prin grija Direcţiei de Patrimoniu.
-  Concesionarea terenului prevăzut mai sus se efectuează în schimbul unei redevenţe, a cărei valoare a fost stabilită prin HCL 373/27.10.2009.

